মেঘালয়ৰ কংগ্রেছ বিধায়ক আমপাৰিন লিংডোৱে কয়, “ ভাষা জাপি দিয়াৰ কেন্দ্রীয় ফতোৱা মানি লোৱা নহ ’ ব । এই নির্দেশ স্থগিত কৰিবৰ বাবে ৰাজ্যৰ বিভিন্ন উপায় আছে । মেঘালয় ষষ্ঠ অনুসূচিত ৰাজ্য । তাত কেন্দ্রই একো জাপি দিব নোৱাৰি । মেঘালয়ত হিন্দী বাধ্যতামূলক হ ’ লে খাচী আৰু গাৰো ভাষা স্কুলত স্থান নাপাব । সেয়ে আমাৰ মাতৃভাষা আৰু সংকটত পৰিব । ” কৃষক মুক্তি সংগ্রাম সমিতিয়েও জনায়, শ্বাহৰ ঘোষণা অগণতান্ত্রিক, অসাংবিধানিক আৰু গণতন্ত্র বিৰোধী ।